
KLUBB INFORMASJON

Navn: Selbjørn Idrettslag
Stiftelsesdato: 19 mai 1957
Postadresse: Postboks 79, 5399 Bekkjarvik
Epost: dl@selbjornil.no
Hjemmeside: www.selbjornil.no
Organisasjonsnummer: 983 634 524
Bankforbindelse: Nordea
Bankkonto: 6504.05.31259
Medlem av Norges Idrettsforbund og Olympiske og paralympiske komite
Tilknyttet Austevoll idrettsråd, NFF og NHF
Idretter: Fler idrettslag

Klubb håndboken skal være et hjelpemiddel for alle ledere, spillere og foreldre, og spesielt for nye personer i klubben som ikke har tilsvarende erfaring. Vi ønsker at den blir et daglig verktøy og at den er til god hjelp i idrettshverdagen. Klubbhåndboken oppdateres årlig og har du innspill til innholdet, ta gjerne kontakt med styret i SIL eller daglig leder: dl@selbjornil.no – tlf: 94439055

KLUBBEN HISTORIE

Selbjørn idrettslag vart stifta 19 mai 1957 og er det eldste idrettslaget i Austevoll kommune. Idrettslaget tilbyr aktiviteter innen fotball og all-idrett som; turn, barnetrim, Skuletrim og Back2Basic. Vi har og anledning til å drive med håndball, basketball og badminton i hallen vår. Selbjørn idrettslag er et bredde idrettslag og ønsker å skape aktivitet for flest mulig, lengst mulig.
Viktige begivenheter var åpning av kunstgress bane i 2006 og idrettshall i 2013, dugnadsinnsats og støtte frå lokalt næringsliv var viktige bidragsytere. Fornyelse av gressmattene av banen og ballbingen i 2018 sto Austevoll kommune for. I 2019 ble tennisbanen oppjustert med nytt dekke. I 2024 ble lydanlegget ved volleyballbanen oppgradert etter store bidrag fra 17.mai komiteer og kommunen. 
Vi er svært takknemlig for all hjelp vi får av kommunen og sponsorer.

VISJON

Selbjørn idrettslag sin visjon, aktivitet for flest mulig, lengst mulig.
SIL ønsker et miljø som er humørfylt, trygt og inkluderende. Vi ønsker engasjerte voksne som bryr seg om barna og som bidrar til at barn og ungdom opplever å bli sett, hørt og tatt på alvor. Alle skal oppleve at trening og kamp er morsomt, at vi bygger klubbkulturen vår basert på samhold.










ORGANISERING/ORGANISASJONSPLAN

Alle som påtar seg verv som trener eller lagleder i idrettslaget skal levere gyldig politiattest. Attestene er gyldige i 3 år og må deretter fornyes, men klubben kan når som helst be om ny oppdatert attest. De som innehar disse vervene forplikter seg til å følge klubbens interne bestemmelser og følge Fair Play reglene. Foreldre/foresatte er en svært viktig ressurs for alle lagene og det er viktig at flest mulig involveres så tidlig som mulig i driften av lagene.
























KLUBBENS LOV

Selbjørn iL følger Norges idrettsforbund sin lov norm for idrettslag:
LOV FOR SELBJØRN IDRETTSLAG
Stiftet 19. mai 1957 vedtatt av årsmøtet 22.03.2015 med senere endringer av 10.04.2016 godkjent av Hordaland idrettskrets den 13. april 2016.
 Les mer om Selbjørn Idrettslag sin lov norm på idrettslaget sin hjemmeside: www.selbjornil.no


ÅRSMØTE

Årsmøte er klubbens høyeste myndighet og avholdes hvert år i mars/april. Årsmøtes oppgaver er beskrevet i klubbens lov. Der fremgår det også hvordan årsmøte skal innkalles. Årsmøte legger grunnlag for klubbens virksomhet og styrets arbeid. Dei som ønsker å være med å bestemme hvordan klubben skal styres bør delta på årsmøte. For å ha stemmerett og være valgbar må et medlem ha fylt 15 år, vært medlem i minst 1 år og ha betalt kontingent. Innkalling til årsmøte annonseres på klubbens hjemmeside og Facebook side. Protokollen fra årsmøte legges også ut på klubbens hjemmeside.




ROLLEBESKRIVELSE FOR STYRE OG DAGLIG LEDER   
      

Styret:
• Mål- og strategiarbeid /rammene for arbeidet i klubben.
• Visjon- og verdiarbeid.
• Økonomisk -/ og drifts kontroll.
• Organisering og styresammensetning – underutvalg og roller.
• Følge idrettens lover og representere klubben utad.
• Legge til rette for at man kan rekruttere flest mulig, beholde dem over tid, samt utvikle gode idrettsutøvere.
• Oppnevne ansvarlig for politiattester.


Styreleder:
• Fastsette agenda for styremøter og lede møtene. Innkalling til møtene
• Overordnet ansvar for utarbeidelse/videreutvikling av strategi og planer i klubben 
• Ansvar for daglig drift, herunder oppfølging av økonomi og administrative rutiner vedtatt av styret.
• Klubbens pressekontakt.


Nestleder: 
· Stedfortreder for leder.
· Ellers definerte oppgaver, på samme måte som et ordinært styremedlem.
· Ansvarlig for inntektsgivende arrangement
· Dugnadsansvarlig idrettsanlegg
· Andre sportslige aktiviteter (Handball, idrettsskole etc)
· Ansvarlig for at sportsplanen legges til grunn for gjennomføring av aktiviteten i klubben.


Styremedlem 1:  (Deler oppgaver med Styremedlem 2)
Sportslig ansvarlig
· Organisere Austevoll serien
· Rekruttering av nye trenere
· Rekrutering av dommere
· Rekrutering av lagleder
· Gruppeleder for Fotball i Selbjørn IL. 
· Ansvarlig for at sportsplanen legges til grunn for gjennomføring av aktiviteten i klubben.
· Planlegging og gjennomføring av trenerforum  
· Ansvarlig for å utarbeide en struktur på hvordan trenerforum i klubben skal organiseres.
· Følge opp klubbens trenere i faglige og praktiske spørsmål, være en trener for trenerne!
· Kartlegge kompetanse og bidra til at alle trenere har nødvendig utdanning.
· Oppstarts ansvarlig
· Oppstartsansvarlig bør ha et ansvar for å gjennomføre foreldremøter for de nye årskullene.
        Her er det naturlig at klubbens verdier, mål og retningslinjer blir presentert samt 
· kontingenter og annen nyttig informasjon. 
· Rekruttering av nye trenere


Styremedlem 2: (Deler oppgaver med Styremedlem 1)
· Ansvarlig for at sportsplanen legges til grunn for gjennomføring av aktiviteten i klubben.
· Planlegging og gjennomføring av trenerforum  
· Ansvarlig for å utarbeide en struktur på hvordan trenerforum i klubben skal organiseres.
· Følge opp klubbens trenere i faglige og praktiske spørsmål, være en trener for trenerne!
· Kartlegge kompetanse og bidra til at alle trenere har nødvendig utdanning.
· Rekruttering av nye trenere



Styremedlem 3: 
· Andre sportslige aktiviteter (Barne og skoletrim)
· Gruppeleder for All-idretten i Selbjørn IL. Under All-idretten ligger turn og back to basic. 



 Styremedlem 4: 
· Frivillighets koordinator

 Styremedlem 5: 
· Fair play
· Frivillighets koordinator

Styremedlem 6:
· IT ansvarlig
Styremedlem 7, 8 + vara: 
· Være tilgjengelig og behjelpelig med alle oppgaver.




· Dagligleder
· Ansvar for daglig drift, herunder oppfølging av Økonomi, administrative rutiner
vedtatt av styret.
· Hovedansvarlig for kontakt med Kommune, idrettskrets, idrettsråd, NIF fotballkrets og NFF.
· Dagligdrift av Selbjørnshallen
· Tildele halltider
· Vaktlister
· Tilrettelegging av all ikke sportslig aktivitet
· Mottak og distribusjon av e-post.
· Lede og koordinere økonomiarbeidet
· Koordinere budsjettarbeidet
· Gjennomføre i tråd med styre- og årsmøtevedtak.
· Følge opp regnskapsfører.
· Selbjørns idrettslag
· Søknader (cuper, fotballskoler, sammensatte lag, overårige mm).
· Betaling av cup. (Lagleder melder på, dagligleder betaler)
· Områdes ansvarlig
· Ansvar for materiell (Innkjøp)
· Oppfølging av sponsorer.
· Ansvar for registrering av medlemmer.
· Ansvar for ajourførte medlemslister, utfaktureringer og utbetalinger.
· Ansvarlig politiattestordningen
· Fullmakt til publisering av bilder
· Redaktør for klubben eller gruppas hjemmeside.
· Ajourføre klubbhåndboken




MEDLEMSKAP

Ved innmelding og utmelding skal medlemmet fylle ut skjema med navn, fødselsdato og adresse, skjema finnes på idrettslaget sin hjemmeside: www.selbjornil.no
Epost, telefon nummer og navn på forelder/foresatte skal oppgis. Alle medlemmer har en personlig idrettsside på Min Idrett. Denne må hvert enkelt medlem aktivere før den kan brukes. Her kan du som bruker endre dine personlige opplysninger, finne informasjon knyttet til innbetalinger, kommende aktiviteter og andre funksjoner som kan være interessante for det aktuelle medlem. Når en blir medlem i en klubb, kan en ikkje ha uoppgjorte betalinger hos andre klubber. Alle som har betalt medlemskapskontingent i klubben er medlem. Medlemskapet regnes frå den dagen kontingenten er betalt. Medlemskapet kan opphøre ved utmelding, annullering eller ekskludering. En utmelding skal skje skriftlig og får virkning når den er mottatt. 
For at en person skal opptas i idrettslaget må vedkommende:  
Akseptere å overholde idrettslagets og overordnede organisasjonsledds regelverk og vedtak.     
	 
Styret i idrettslaget kan i særlige tilfeller nekte en person medlemskap. Før vedtak treffes, skal personen gjøres kjent med bakgrunnen for saken og gis en frist på to uker til å uttale seg. Vedtaket skal være skriftlig og begrunnet samt informere om klageadgang. Vedtaket kan påklages til idrettskretsen innen tre uker etter at det er mottatt.  Klagen skal sendes til idrettslagets styre, som eventuelt kan omgjøre vedtaket. Dersom vedtaket opprettholdes, sendes klagen til idrettskretsen innen to uker.

Medlemskap i idrettslaget er først gyldig fra den dag kontingent er betalt.

Medlemmet plikter å overholde NIFs, tilsluttede organisasjonsledds og idrettslagets regelverk og vedtak.
Idrettslaget kan frata medlemskap fra medlem som etter purring ikke betaler fastsatt medlemskontingent. Medlem som skylder kontingent for to år, taper automatisk sitt medlemskap i idrettslaget og skal strykes fra lagets medlemsliste. 
Styret i idrettslaget kan i særlige tilfeller frata et medlem medlemskapet for en periode på inntil ett år. Før vedtak treffes, skal vedkommende gjøres kjent med bakgrunnen for saken og gis en frist på to uker til å uttale seg. Vedtaket skal være skriftlig og begrunnet samt informere om klageadgang. 
Ved fratakelse av medlemskap kan den saken gjelder kreve at vedtaket behandles av ordinært/ekstraordinært årsmøte, og har rett til å være til stede ved årsmøtets behandling av saken. Kravet må fremsettes innen én uke etter at vedtaket er mottatt, og årsmøtet må deretter avholdes innen én måned.
Ved fratakelse av medlemskap kan idrettslagets vedtak påklages til idrettskretsen innen tre uker etter at vedtaket er mottatt. Klagen skal sendes til idrettslagets styre, som eventuelt kan omgjøre vedtaket dersom det er fattet av styret selv. Dersom vedtaket opprettholdes, sendes klagen til idrettskretsen innen to uker.  Idrettslagets vedtak trer ikke i kraft før klagefristen er utløpt, eventuelt når klagesaken er avgjort. 




MEDLEMSKONTINGENT

Medlemskontingenten blir vedtatt på årsmøte til Selbjørn Idrettslag og er til enhver tid oppdatert og tilgjengelig på: www.selbjornil.no
Andre avgifter/egenandeler kan kreves for deltakelse i idrettslagets aktivitetstilbud.


STARTKONTINGENTER- DELTAKERAVGIFTER

Idretts laget dekker påmeldingsavgift for seriespill for alle lag og 3 cuper pr sesong. For lag som ikkje deltar i seriespill dekker klubben 5 cuper. Spillere betaler selv deltakeravgift (eks Etnecup)
Klubben dekker inntil to deltagerkort for trenere/lagleder som bor med lagene under Etne cup. Skal flere voksne bo med laget skal kostnadene på det fordeles utover hele laget som deltar. 
Klubben dekker alle dommerutgifter til Seriespill. Vi dekker også inntil 4 treningskamper i sesongen.




KLUBBENS AKTIVITETSTILBUD

· Fotball
· All-idrett: Turn, barnetrim , skuletrim
· Klubben har også mulighet å trene basketball, håndball, badminton og volleyball. 
· Juntos
· Biljard og spill i Speilsalen i samarbeid med Austevoll NFU.





KLUBBENS ARRANGEMENTER

· Austevollserien: Ein cup for de yngste lag i Austevoll. Denne blir arrangert på rundgang av klubbene i Austevoll kommune: Selbjørn Idrettslag, Austevoll Idrettsklubb og Hundvåkøy Idrettslag.
· Sesongavslutning for de ulike idrettene. 
· Sommerleir





REISE I REGI AV KLUBBEN

Klubben dekker ferjeutgifter for spillere, trenere og lagledere. Klubben dekker og ferjeutgifter for opptil 4 biler for 11ar og 9ar lag og opptil 3 biler for 7ar og 5ar lag.
Kvittering for billetter og påfylling skal leveres daglig leder.
Når fergene er gratis kreves det ikke noe dokumentasjon. 

På alle reiser i regi av klubben (samlinger, cuper, turneringer, konkurranser osv.) skal det pekes ut en ansvarlig reiseleder som har overordnet myndighet fra avreise til hjemkomst. 

Kostnader knyttet til reiser skal legges på et økonomisk nivå slik at alle skal kunne delta.
Foruten det sportslige, er det et mål for alle turer i klubbens regi at alle utøverne kommer  
hjem med en positiv totalopplevelse. Reiselederne kan i stor grad bidra til dette ved å tilrettelegge slik at alle
får nok mat, søvn og gode sosiale forhold. Reiseleder er også heiagjeng og skal bidra til Fair Play og sosial inkludering.

Utfyllende informasjon om retningslinjer i Selbjørn Idrettslag er lagt til som eget vedlegg sist i håndboken.



SPORTSLIG LEDER

Sportslig leder har et overordnet ansvar for all sportslig aktivitet som skjer i klubben eller gruppen, skal følge klubbens sportslige plan og arbeide for å realisere klubbens sportslige mål.
· Rapportere jevnlig til styret om klubbens sportslige aktivitet
· Utarbeide aktivitetsplan/terminliste
· Arrangere trenermøte
· Delegere ansvar
· Oppfølging og utvikling av trenere i klubben
· Koordinere og følge opp det sportslige støtteapparatet
· Informasjon til foreldre/foresatte og utøvere
· Rapportere til styre etter konkurranser/ treningsleirer
· Årsmelding for klubbens sportslige plan


DIFFERENSIERING OG HOSPITERING
Fotball i Selbjørn IL.
Barnefotballen i SIL gjelder fra oppstart i 1.klasse til og med det året de fyller 12 år. Ungdomsfotball gjelder fra det året de fyller 13år, og da stort sett samlet i Austevoll Idrettsklubb. Fotballtrening av barnehagebarn kan starte opp fra det siste året i bhg, men da på foreldres initiativ og aktiviteten skal ligger under Allidretten, ikke fotball. Forskjellen er: alder, pris på kontingent og dekning av forsikringer. Klubben vil legge til rette trenigstider og utstyr dersom foreldre ønsker trening fra barnehagealder.  Men det skal være likt tilbud ut til både gutter og jenter i samme alderstrinn. Tren gjerne sammen. 

Differensiering og hospitering i barnefotballen hos NFF og Selbjørn IL.
Innenfor verdirammen som er satt ønsker NFF å tilrettelegge slik at barn kan få ulike utfordringer ut fra interesse, ferdigheter og modning. Dette kalles med et samlebegrep for differensiering. 
Differensiering betyr at trenings- og kamptilbudene i størst mulig grad er tilpasset enkeltspillerens ferdigheter, motivasjon, ønsker og behov, det å legge til rette i forhold til modning og forutsetning innenfor den gruppen du er trener for. Differensiering kan også foregå nedover i års trinn. 
 Differensiering handler også om å drive positiv forskjellsbehandling. Å behandle alle spillere likt, utsette dem for nøyaktig de samme utfordringene, for den nøyaktige samme aktiviteten, krever at de lærer på nøyaktig den samme måte og med samme hastighet. Sånn er det ikke. Derfor må trener tilpasse hver enkelt i gruppen slik at trivsel og mestring opprettholdes. 
NFF og Selbjørn IL syns det er vanskelig og sette en aldersgrense på når hospitering til høyere nivå skal begynne.  På NFF sine hjemmesider står det: 
Hospitering er et eksempel på differensiering der spillere i perioder får trene og spille på lag på høyere årstrinn, i tillegg til sitt opprinnelige lag. Å sette en aldersgrense for hospitering er vanskelig. I noen klubber må spillerne bidra oppover for at det skal bli nok spillere til å stille lag på trinnet(ene) over. I andre klubber er det rett og slett naturlig at alle spillerne får lov til å være med på den aktiviteten som er på banen, samme hvor unge eller gamle de er! Flytsoneprinsippet, og hvor moden spilleren, miljøet og foreldrene er for «å tåle hospiteringen», er avgjørende når spillere får lov til å prøve seg på høyere nivåer. På generelt grunnlag anbefaler vi ikke hospitering før barna er 10 år.
Selbjørn IL sitt styret har satt ned følgende anbefaling: 
· Ingen hospitering i 1.klasse og 2.klasse. Her har trenere og spillere nok med å tilpasse seg gruppen, hverandre og spilleregler. Vi anbefaler minst en trener og en assistent trener til 1. og 2.trinn, men gruppen bestemmer selv om det holder med en voksen under treningene eller om det er behov for flere voksne. 
· Fra 3.klassen kan det være aktuelt med hospitering oppover til høyere aldersgrupper. Det er ofte en nødvendighet for å få nok spillere til cup, kamp og riktig flyt i trening. Men all form for hospitering skal skje etter SIL gjeldene hospiteringsrutiner og fotballgruppen skal ALLTID informeres i forkant. 
· Hospitering til høyere aldersgrupper skal gis til de spillere som har behov for ekstra trening, er motiverte for å lære mer og der trenere i samråd med fotballutvalget i SIL ser potensiale i enkeltspillere som klubben må tilrettelegge for. 
· Hospitering i kamp betyr at den yngre spilleren skal tilføre laget noe. Spilleren må derfor være fysisk og psykisk sterk nok til å spille på ett høyere alderstrinn. Ofte må spilleren trene med det aktuelle laget noen ganger i forkant før spilleren føler seg klar til å spille kamp. Dette er en vurdering som hele veien blir gjort av trenere og foreldrene sammen med den aktuelle spiller. 
· Vi forventer at de som hospiteres viser en stor interesse for faget og har et ønske om å forbedre seg og liker å trene. Blir det tull og støy kan spilleren bli fratatt hospiteringsmuligheten.

Retningslinjer på hvordan hospitering til høyere eller lavere alderstrinn skal foregå i Selbjørn IL: 

Hospitering er: at en spiller i perioder får trene og spille på lag i høyere aldersklasser, i tillegg til sitt opprinnelige lag. Men husk; eget lag skal ALLTID være førsteprioriteten. 
· Trener og/eller foreldre til spiller kan fremme ønske om hospitering av spiller til fotballutvalget i SIL. 
· Gjelder hospiteringen barn av medlemmer i fotballutvalget skal avgjørelsen gjøres av de andre i utvalget eventuelt rådføre seg med de andre i styret til SIL. 
· Fotballutvalget skal vurdere spilleren og komme til enighet med trenere på hoved lag, foreldrene til spilleren og trener til laget det skal hospiteres til før hospitering eller ekstra treningstid blir påbegynt. 
· Klubbens administrasjon skal informeres og hele prosessen skal dokumenteres. Gjelder differensiering nedover i alderstrinn må det søkes dispensasjon fra NFF før spiller får delta på cup/kamp. Daglig leder i klubben søker NFF. 
· INGEN gjør avtaler seg imellom uten av fotballutvalget og administrasjonen er informert.
·  Dokumenterer at møte, vurdering og konklusjon er noe alle parter er enig i.
· Oppfølging og evaluering med trenere, foreldrene, fotballutvalget og spilleren selv gjøres etter 4-8 uker for å se hvordan utviklingen er. 
· Evalueringen skal se etter om spilleren tilpasser seg og sklir inn i det sosiale miljøet.
· Sjekke om den ekstra treningen gir for stor belastning på spilleren totalt sett.
· Dersom hospitanten holder et ferdighetsnivå på linje med de beste i aldersklassen må spillerens trener (på ordinært lag), treneren i treningsgruppen hvor hospiteringen er aktuell og fotballutvalget diskutere hvorvidt hospitanten bør flyttes opp på permanent basis.
· Dersom trener, foreldre, fotballutvalget eller andre har klaget på vedtaket kalles det inn til nytt møte og en revurdering av situasjonen kan bli gjort. 

Sitat: Når jeg rusler hjem fra treningen kan jeg si til meg selv: «I dag har jeg vært masse borti ballen og har lyst til å spille fotball allerede i morgen»
 

TRENER
· Trenere er ansvarlig for oppfølging av sine respektive tildelte lag/grupper. Trenere samarbeider med lagleder om organisering av aktiviteten laget deltar i.  Husk at du skal representere klubben på en god måte, ALLTID. 

Når man er trener for ett lag eller flere lag gjelder følgende regler:
· Du viser gyldig politiattest til daglig leder i klubben.
· Husk at alle vikartrenere også må ha levert inn gyldig politiattest. 
· Du må stille på kurs om klubben fremmer ønske om det.
· Sette opp sportslige og sosiale mål foran hver sesong i samsvar med klubbens sportslige plan.
· Planlegge treningene.
· Lede treningene/kamp.
· Laguttak. 
· Ha dialog og samarbeid med foreldre.
· Bidra i trenergruppen og møte i trenerforum i regi av klubben.
· Følge gjeldene regelverk.
· Se til at både egen og lagets opptreden er i samsvar med klubbens verdier og retningslinjer.
· Du plikter og møte opp forberedt til treningene, eller skaffer vikar om du blir forhindret. 
· Du informerer foreldre i god tid om det blir inne eller utetrening. 
· Du må gjerne avtale alternativ og varierte treninger til laget ditt innimellom. Gi beskjed til administrasjon om dere ønsker håndball, basket, turn eller styrketrening så prøver klubben og legge til rette for annen aktivitet også.
· Du kan ikke pålegge laget annen trening som vil medføre ekstra utgifter for foreldrene, men du kan komme med anbefalinger.  
· Du plikter og holde deg kjent med og oppdatert på klubbhåndboken og regelverk i klubben. 
· Ved en eventuell hospitering av dine spillere SKAL fotballutvalget være involvert. 
· Som trener tar du ikke med deg dine andre barn på trening enn det som spiller på laget du trener, men dersom du en dag er uten barnevakt eller kabalen ikke går opp er det du som har ansvaret for at søsken ikke blir en ekstra byrde for laget/spillerne. Søsken henvises til individuell lek på banens ledige områder eller eventuelt ballbingen.
· Om du som trener er forhindret i å møte på trening skal ikke søsken være en del av laget. 
· En trener som spiller 5, 7 eller 9’er fotball kan hente inn spillere fra sidelinjen til kampspill i slutten av treningstid dersom det er behov, men det er du som trener som er ansvarlig for at ingen som er der da føler seg ekskludert. Trenere som har kapasitet til å ha med ekstra spillere skal gi beskjed til det/de aktuelle laget at de er velkommen den siste halvtimen/timen på trening. Dette avtales mellom trenerne i de aktuelle lagene. 

Lagregler:
· Meld ikke på flere lag til cup enn du kan klare å håndtere. Det er viktig for barna at trener/oppmann eller annen voksen fra laget er tilstede under kamp og cup. Trener og/eller oppmann som melder på mer enn 1 lag til cup pr lag skal ha en avtale med daglig leder før påmelding. 
· Klubbkasse: Dersom lag velger ha kiosk på kampene sine anbefaler klubben at man legger til rette for sunn og næringsrik mat. Kake på kamp er ikke lenger lov. Vi anbefaler salg av smootie/frukt, grove vafler/boller, saft og kaffe. 
· På reiser til seriespill som dekkes av klubben er det ikke lov med snop, brus, is og andre sukkerbomber. Hverken til kamp eller hjem igjen.  Unntaket er cup i lag med foreldrene eller dersom hele laget skal ha en avslutning eller lignende. 



Spiller og foreldreregler:
· Språkbruk: Vi tillater ikke at en spiller holder på med gjentagende banning, negative kommentarer, frekkheter eller andre negative holdninger på våre treninger. 
· Kroppsbruk: Vi tillater ikke at en spiller slår, sparker, biter, lugger, klorer o.l. andre lagspillere, motstandere eller trenere. 
· Dårlige holdninger aksepteres ikke og vil få konsekvenser for spiller. Vi ser dessverre en økning av dårlige holdninger og at det ofte eskalerer i treningstid. Treningen blir lite effektive og ødelegger for de spillerne som er der for å trene.  En trener kan derfor gjøre følgende tiltak:
· Spiller får advarsel av trener. 
· Trener kontakter foreldrene om spiller ikke hører etter/tar seg sammen. 
· Trener kan forlange at foreldre må stille opp på trening til spilleren. 
· Trener kan (om ikke andre tiltak hjelper) be spilleren stå over neste trening. 
· Foreldre plikter gi beskjed dersom en spiller ikke kan møte på trening. 
· Foreldre må sørge for at barna kommer presis til trening i riktig og nok bekledning. 
· Foreldre må sørge for at barna har spist/drukket før trening. 
· Foreldre skal ikke komme inn på banen etter at treningen har startet, da dette kan virke forstyrrende for barn og trenere. (unntaket er dersom foreldre har fått beskjed om å være tilstede.) 
· I kamp skal foreldrene heie på alle barna!
· Når trener snakker/gir instrukser skal spillere være rolig og baller skal ligge i ro på bakken. 
· Spillere skal møte opp med leggbeskyttere og ha med vannflaske til hver trening.



FORELDRE/FORESATTE

· Støtte opp egne og andres barn i forhold til idretten. Stille opp som tilskuer på kamper. Har ansvar for å møte på foreldremøte/ gi beskjed dersom de ikke kan stille. Det er lagt opp til 2 foreldremøte pr sesong 
· Holde seg oppdatert om aktiviteter i laget via epost og hjemmesider. Delta på dugnader som laget og/el klubben til enhver tid avholder. Bidra til å spre positiv ånd i laget. Stille opp og være positiv til valg av lagleder, dugnad/økonomiansvarlig alt etter som laget bestemmer hva som trengs. Stille opp til kjøring på cuper og kamper.
· Vær positiv
· Vis respekt
· Gi ros/oppmuntring
· Unngå kjeftbruk- godta at andre gjør feil
· Godta ein avgjørelse
· Lytt til tilbakemeldingene du får fra trener, ass.trener eller lagleder, de er stort sett tilstedet på alle treningene og vet hvordan ungene oppfører seg når du ikke er der. Ber de deg være med så blir du med.
· Husk at du representerer klubben
· Røyking langs/ved banen/gjerdet er forbudt. Gjelder hele området innenfor steinene på parkeringsplassen. 
· Snus skal KUN kastes i søppelet.









LAGLEDER
Lagleder er lagets/gruppas administrative leder og har ansvar for at alt det praktiske fungerer rundt laget/gruppa. Laglederen skal overlate alt det sportslige til treneren. Daglig leder gir ut felles info til lagleder, men der et lagleders ansvar at alle på laget får ta del i infoen. Lagleder sender oversikt over hallvakt og vaskelister til daglig leder når det er lagets tur å ha dugnad.
· Gi info til spillere/utøvere, trenere og foresatte.
· Oppdatere lagets hjemmeside/FB.
· Ansvar for eventuell lagskasse.
· Melde på til cuper. (daglig leder betaler)
· Innkalle til dugnader.
· Arrangere hjemmekamper, ta imot gjestende lag og dommere og fylle ut kamprapport. Lagledere sender gjerne en sms eller tar en telefon til motstanderlaget noen dager før hjemmekamp og spør om de trenger hjelp med fergetider osv. 
· Administrere reiser til/fra kamper.
· Lager kjøreliste.
· Lager vask av klubbhus liste.
· Flytte kamper.
· Skaffe dommer og kampvert til hjemmekamper
· Ansvar for dommerrekninger. Du fyller ut skjema og får dommer til å signere. Det mest vanlige er at i 5’er og 7’er legger du som lagleder ut for dommer regningen, så refunderer daglig leder deg når du leverer dommerregning på mail. I 9’er fotball fyller du ut dommerens kontonummer og daglig leder betaler direkte til dommer. Send dommerregningen på mail  dl@selbjornil.no til daglig leder så fort kampen er over. 
· Sammen med trener sørge for at utstyr og medisin bag alltid er oppfylt.

KAMPVERT
  Kampvert har ansvar for oppfølging av fair play og ansvar for bane på kampdag.
· Møte samtidig med spillere og trenere på kampdag.
· Hjelpe trener med å klargjøre banen. 
· Skal ha fair play vest før og under kamp.
· Ser over innbytterbenker, garderobe og bane rydder om nødvendig.
· Tar imot bortelag og dommer.
· Skal ha positiv oppmerksomhet på begge foreldregrupper og lagledelse.
· Påse at dommeren får en positiv opplevelse og snakke med trenere/lagleder om nødvendig.
· Henvise foreldre og publikum til tribune, la trenere på begge lag få nok plass rundt seg.
· Sørge for at garderobene blir vasket og ryddet etter kamp.


DOMMER

Dommeransvarlig arrangerer dommersamling i løpet av sesongen. Flere samlinger ved behov.
Klubben dekker dommerkurs og eventuelt reise til og fra. Klubben kan og dekke samlinger i løpet av sesongen, men dette skal avtales på forehånd.

DUGNAD

Deltakelse ved dugnad er frivillig, men alle vet at om ingen stiller så skjer det heller ingenting. For at klubben skal eksistere må det jobbes dugnad. Selbjørn IL har pr i dag følgende dugnader:
· Salg av årets dugnadsprodukt.
· Vask av klubbhus. (gjelder alle lag som trener på Selbjørnsbanen)
· Deltagelse på eventuell tilstelning.
· Deltakelse på vårdugnad (rydding, rep. av div)


OPPSTART AV NYE LAG

Første møte med klubben: oppstarts kvelden. Klubben innkaller til møte med foreldrene i den aktuelle årgangen, for tiden de som i løpet av året blir eller har blitt 6 år. Fotballstyret presenterer klubben, og hva klubben har å tilby. De går gjennom hvordan lagene er organisert (trenere, lagledere, foreldrekontakt og øvrige vern i laget) Lagledelse skal være på plass i løpet av møtet. Alle nye spillere registreres på innmelding skjema (treng navn, adresse, fødselsdato, navn på foreldre/foresatte samt telefon nummer og epost). Laget får en startpakke med viktig info samt startpakke med utstyr.

MEDLEMSHÅNDTERING

Klubben benytter Klubb admin, som er et elektronisk medlemssystem. Klubben sender elektronisk betalingskrav til medlemmene, noe som gir oss enklere oversikt over utsendelser og rimeligere innkreving av kontingent. Klubb admin er gratis for idrettslaget og det er integrert med idrettens øvrige systemer. Via min idrett kan medlemmene selv utføre innmelding/utmelding på en enkel måte.



KLUBBENS ANTIDOPINGAEBEID

Rent senter – Ren skole – Rent Idrettslag – Ren utøver
Idrettslagene spiller en viktig rolle i verdi- og antidopingarbeidet. Her skapes utøverens verdier og holdninger for år fremover. 

Doping er en utfordring i ungdoms- og treningsmiljøer i Norge, og ikke bare i internasjonal toppidrett. 

Idrettslaget skal være en tydelig verdiformidler for en Ren idrett, og skape et trygt oppvekstmiljø for unge.
Klubben har nulltoleranse for bruk av narkotika.


























HMS

Vi i klubben tar sikkerhet på alvor. Ser dere feil eller mangler på anlegget ber vi dere rapportere det til styret eller daglig leder så fort det er noe avvik. Hvis du oppholder deg i hallen forplikter du deg til å ha lest og forstått brannreglene inne i hallen. Alle trenere og lagledere skal også være kjent med disse rutinene og kjenne til evakueringsprosedyrene. 

BRANN OG EVAKUERINGSRUTINER

Brann og evakueringsrutinene ligger i permen i vaktrommet, henger på veggen i vaktrommet og står beskrevet ved branntavlen ute i gangen i Selbjørnshallen. 
Ved leige av Sosialtrom forplikter leietager seg og lese og kjenne til rutinene ved Brann og evakurering. 












RETNINGSLINJER VED REISE I SELBJØRN IDRETTSLAG



Formål/hensikt

Denne instruks har til hensikt å ivareta sikkerhet, trivsel og kvalitet i SIL. 
SIL skal framstå som en trygg og seriøs aktør og for å sikre dette må vi ha noen regler som på forhånd er gjennomtenkt og diskutert.


REISE

Det å reise bort med mange barn er et enormt ansvar og klubben må ha dette regulert for å kunne gjøre dette på en trygg måte. Foreldre/Foresatte som sender sine barn på tur med SIL skal vite at dette er trygt og
at det finnes et regelverk som alle er underlagt for å sikre at reisen forløper på en sikker og trivelig måte. Samtidig som alles sikkerhet og trivsel skal ivaretas skal vi også huske på at vi er ambassadører for Selbjørn idrettslag.

Alle som deltar på kortere eller lengere reiser i regi av SIL fotball.
Dette gjelder alle som er en del av troppen. Spillere, ledere, trenere og evt. andre som følger den enkelte reise er underlagt de samme reglene.

Retningslinjene er til for at utøvere får en positiv opplevelse av reisene.
Foreldre skal kunne kjenne seg trygge når de sender sine unger av sted i SIL sin regi og alle i klubben skal ha ett ens mønster å forholde seg til. Det skal alltid være to voksne med pr. lag.


OVERNATTING

Trener kan være en av de som skal overnatte sammen med spillerne. Det skal alltid være minst 1 reiseleder med av samme kjønn som laget. En velforberedt og motivert reiseleder er avgjørende for en vellykket tur. Ha foreldremøte i forkant av reise og ha klare felles regler for laget. 


RUS

Alle turer skal være rusfrie - brudd medfører automatisk hjemsendelse. Ved andre brudd på regler vil ansvarlig reiseleder sammen med de andre voksne vurdere hjemsendelse eller annen reaksjon. De voksne som reiser med lag på cup skal selvsagt også være rusfrie. 


Kontaktinfo

Hvis det skulle skje ulykke med personskade eller saker som kan medføre oppmerksomhet fra det offentlige skal man ta kontakt med klubb ledelse. Se SIL hjemmeside for leder i avd. fotball/ leder i SIL.


Målgruppe

Alle som er involverte i disse arrangementene. Det gjelder trenere, spillere, ledere og foreldre.

